Vodič v Bratislave na prechode zrazil dve mladé ženy
Cesty sú nebezpečné aj vtedy, keď sú zdanlivo prázdne. V pondelok sa na Panónskej ceste v bratislavskej Petržalke odohrala nehoda, ktorá nedokáže asi nikoho nechať chladným. Hlavné úlohy v incidente hrajú dve 21-ročné ženy a 34-vodič Škody Octavia.
Video z nehody zverejnila polícia SR na svojom Facebooku. Dve ženy prechádzali cez prechod pre chodcov, pričom až pri jeho samotnom konci do oboch z pravej strany do nich narazila Škoda Octavia. V priebehu niekoľkých sekúnd k ležiacim ženám dobehli ľudia, aby im pomohli. Zrejme bol medzi nimi aj vodič.
34-ročnému šoférovi nebolo zistené požitie alkoholu. Presné príčiny, ako aj okolnosti, ktoré tejto nehode predchádzali, sú v súčasnej dobe predmetom vyšetrovania. Incident sa odohral v pondelok 30.1.2018 o 18:15 hodine.